Diari Oficial de la Generalitat Valenciana


Sumari del DOGV 6793, del 11-06-2012 (2012/5585)

RESOLUCIÓ de 25 de maig de 2012, del director general de Producció Agrària i Ramaderia, per la qual es publica la Resolució de 27 de gener de 2012, de reconeixement oficial de la marca de qualitat de llet de València CEATEL, als efectes del Reial Decret 202/2012, de 23 de gener.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6793

Data del DOGV
:   11-06-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/5585


Data del document
:   25-05-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Descriptors 

:   * empresa privada

RESOLUCIÓ de 25 de maig de 2012, del director general de Producció Agrària i Ramaderia, per la qual es publica la Resolució de 27 de gener de 2012, de reconeixement oficial de la marca de qualitat de llet de València CEATEL, als efectes del Reial Decret 202/2012, de 23 de gener. [2012/5585]  
En compliment del Reial Decret 202/2012, de 23 de gener, sobre l'aplicació a partir de 2012 dels pagaments directes a l'agricultura i a la ramaderia, de l'Orde de 18 de juliol de 2008, de la Conselleria d'Agricultura, Pesca i Alimentació, per la qual es regula la concessió de les subvencions per a fomentar la producció de productes agroalimentaris de qualitat d'origen animal i la Llei 38/2003, de 17 de novembre, General de Subvencions, es resol donar publicitat, de conformitat amb el que disposa l'article 60 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per mitjà de transcripció literal de la Resolució del director general de Producció Agrària i Ramaderia de data 27 de gener de 2012, de reconeixement oficial de la marca de qualitat de llet de València CEATEL, als efectes del Reial Decret 202/2012  
  
  
València, 25 de maig de 2012.- El director general de Producció Agrària i Ramaderia: Manuel Lainez Andrés.  
  
En data de 27 de gener de 2012, el director general de Producció Agrària i Ramaderia va dictar la resolució el contingut literal de la qual s'inserix a continuació:  
«Resolució de reconeixement oficial de la marca de qualitat de llet de València CEATEL als efectes del Reial Decret 202/2012.  
Vista la Resolució de 28 de setembre de 2011, de la directora general d'Empreses Agroalimentàries i Desenrotllament Rural, segons la qual se li concedix a l'associació Centro de Apoyo Tecnológico Lácteo amb CIF: N09823539 l'ajuda sol·licitada a l'empara del Reial Decret 1615/2007, de 7 de desembre, pel qual s'establixen les bases reguladores per a la concessió de subvencions per a fomentar la producció de productes agroalimentaris de qualitat d'origen animal, i l'Orde de 18 de juliol de 2008, de la Conselleria d'Agricultura, Pesca, Alimentació i Aigua, per la qual es regulen les ajudes per a fomentar la producció de productes agroalimentaris de qualitat d'origen animal.  
Vist l'article 80.f del Reial Decret 202/2012, de 23 de gener, segons el qual els esquemes de certificació de qualitat reconeguda oficialment que impliquen uns requisits superiors als exigits a la normativa general que incloguen com a elements valoritzants alguns dels que es detallen en els subapartats 1 a 4 del mateix apartat, tindran la consideració de denominació de qualitat, resolc:  
Considerar l'esquema de certificació de qualitat de l'associació Centro de Apoyo Tecnológico Lácteo vàlid als efectes de l'article 80.f del Reial Decret 202/2012, de 23 de gener.  
València, 27 de gener de 2012.- El director general de Producció Agrària i Ramaderia: Manuel Lainez Andrés.»  
  
En la següent adreça electrònica pot consultar-se el resum dels requisits i de les condicions de l'esquema de certificació de qualitat que han motivat el reconeixement:  
.  
El règim de recursos que pertoca és el recurs de reposició a interposar en el termini d'un mes davant del mateix òrgan que el va dictar, de conformitat amb el que disposen els article 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú o bé directament recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 10 i 46 de la Llei de Jurisdicció Contenciosa Administrativa.